Xorazmga kuchli shamol va qor bo‘roni yopirildi. Viloyatdagi ko‘plab xonadonlar elektr energiyasisiz qolgan

Xorazm aholisi ijtimoiy tarmoqlarga 13-mart kuni viloyatga yopirilgan kuchli qor bo‘roni tasvirlangan video va fotolarni joylashtirmoqda. Noodatiy kuchli qor bo‘roni, qor va shamolga, xususan, Urganch aholisi guvoh bo‘lgan.

 Kadr: Telegram
Avvalroq “O‘zgidromet” Qoraqalpog‘iston va Xorazm hududlariga sovuq havo oqimi kirib kelishi haqida ogohlantirgan edi. Joylarda sahmol 17-22 metr/sekundgacha kuchayishini, ba’zida esa 25-28 metr/sekundgacha kuchayishi mumkinligini ma’lum qilgan.
“Xorazm hududiy elektr tarmoqlari” AJ matbuot xizmatining ma’lum qilishicha, kuchli shamol va tinimsiz qor yog‘ishi oqibatida viloyatdagi elektr tarmoqlariga ham katta zarar yetmoqda.

“ ‘Xorazm hududiy elektr tarmoqlari’ AJning barcha tezkor ishchi guruhlari jalb qilinib, avariyalarni bartaraf qilish ishlari olib borilmoqda. Yuzaga kelgan noqulayliklar uchun uzr so‘raymiz”, — deyiladi xabarda.

Telegram’dagi AviaSpotter kanalida e’lon qilingan videolarning birida Urganch aeroporti tasvirlangan.
 “O‘zgidromet” dam olish kunlari kutilayotgan ob-havo ma’lumotini e’lon qildi